
Convenții – într-o entitate:
· UID-ul este precedat de # 
· UID-ul secundar este precedat de (#)
· atributele obligatorii sunt precedate de *
· atributele opționale sunt precedate de o

Subtipurile (subentitățile) se desenează ca dreptunghiuri cu colțuri rotunjite în interiorul superentității.
Ex: entitatea SPORT poate conține următoarele subentități: FOTBAL, HANDBAL, BASCHET, ALTUL.
Subentitățile moștenesc toate atributele și relațiile entității; subentitățile pot avea propriile atribute.

Entitatea de intersecție – entitatea utilizată pentru a rezolva relațiile N:M; ea preia atribute din entitățile inițiale (cel puțin UID-ul din fiecare) și poate avea în plus atribute proprii.

Relație barată = atribut împreună cu relația.

O relație este transferabilă dacă un obiect poate fi mutat de la un „părinte” la altul.
Ex: Un ANGAJAT poate fi mutat în alt DEPARTAMENT.

O relație este netransferabilă dacă, după ce obiectul a fost asociat unui părinte, nu poate fi mutat la alt părinte. Ex: un PAȘAPORT este pentru o PERSOANĂ și nu poate fi transferat pentru altă PERSOANĂ.
Relația netransferabilă se marchează cu un romb pe relație, lângă entitatea netransferabilă.

Matricea diagramă – reține corespondențele dintre entități. Este utilă pentru un ERD cu multe entități.

Regulile structurale sunt regulile care descriu cum sunt legate entitățile între ele și câte instanțe ale unei entități pot participa la o relație. Sunt folosite pentru a descrie structura și constrângerile relațiilor dintre entități.

Temă de laborator:
1.) Identificați cel puțin 4 entități relevante pentru activitatea unui spital și, pentru fiecare entitate, precizați atributele corespunzătoare, inclusiv identificatorul unic.
Pe baza entităților și atributelor identificate:
· stabiliți relațiile dintre entități
· precizați cardinalitățile relațiilor (1:1, 1:N, N:M)
· realizați diagrama Entitate–Relație (ERD) pentru sistemul informațional al unui spital
· utilizați denumiri clare și relevante pentru entități, atribute și relații.
· notați regulile structurale
· creați matricea diagramă
Exemplu de entități care pot fi utilizate: PACIENT, MEDIC, SECȚIE, CONSULTAȚIE, INTERNARE, SALON, TRATAMENT.

2.) Identificați cel puțin 4 entități relevante pentru un aeroport și, pentru fiecare entitate, precizați atributele corespunzătoare, inclusiv identificatorul unic.
Pe baza entităților și atributelor identificate:
· stabiliți relațiile dintre entități
· precizați cardinalitățile relațiilor (1:1, 1:N, N:M)
· realizați diagrama Entitate–Relație (ERD)
· notați regulile structurale
· creați matricea diagramă

3.) Identificați cel puțin 4 entități relevante pentru un ISJ (Inspectorat Școlar Județean) și, pentru fiecare entitate, precizați atributele corespunzătoare, inclusiv identificatorul unic.
Pe baza entităților și atributelor identificate:
· stabiliți relațiile dintre entități
· precizați cardinalitățile relațiilor (1:1, 1:N, N:M)
· realizați diagrama Entitate–Relație (ERD)
· notați regulile structurale
· creați matricea diagramă

